VS002238
Datum: 2004-01-18T01:00:00.000+01:00
datum_sodbe_i_stopnje: 2009-04-09T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.800 EUR
opombe: II Ips 254/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 7.000 EUR na 5.800 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

V spornem obdobju delno zaposlena in delno upokojena.

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/315, na relaciji Pesnica – Dolga vas, je presegla običajne meje.

Stanje je trajalo 57 mesecev (od sredine januarja 2004 do konca oktobra 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živi tožnica z družino je:

    od ceste oddaljena 8 m,

    v neposredni bližini so zaradi križišča in udarnih jam posebej hrupno zavirali in speljevali tovornjaki.

## Kršitev drugih pravic osebnosti

5.800 EUR Kršitev pravice do zdravega življenjskega okolja.

Tožnica je bila v spornem obdobju najprej 20 mesecev zaposlena in zato po 8 ur dnevno odsotna od doma, naslednjih 37 mesecev pa je bila zaradi upokojitve pretežno doma. Zaradi tresljajev so žvenketali kozarci in posoda, ponoči zaradi hrupa ni mogla spati, bila je izmučena. Komunikacija v družini je bila mogoča le s povišanim glasom, pogosto so se prepirali, odnosi so se skrhali in hčerke so se odselile. Obiskov prijateljev je bilo vse manj. Zadrževanje na balkonu in pred hišo ni bilo mogoče. Še vedno se ponoči prebuja, je nervozna, ima glavobole, z možem se še vedno pogovarjata s povišanim glasom.

---

OZ člen 179, 182